Izombusazwe (ezepolitiki) eWestern Cape ziyisixakaxaka kakhulu kuneziningi izifundazwe zaseNingizimu Afrika, ngoba, kazifani nezinye izifundazwe lapho khona i-African National Congress (ANC) engabusi khona nokuba nesimo sokwengamela ezepolitiki. Okhethweni luka-2004, alikho iqembu elathola iningi lamavoti kwisifundazwe (kwiprovinsi), kwathi i-ANC yathola amavoti angama-45%. Kodwa-ke, i-ANC yayibambisene neNew National National Party (NNP), eyayinamavoti ayi-11%, lokhu okwenza ukuthi i-ANC-NNP zibumbe uhulumeni wobambiswano ukwakha uhulumeni wesifundazwe. Ngesikhathi sokuwela kwamalunga epolitiki kwamanye amaqembu ngo- 2005 onke amalungu e-NNP ePhalamende Lesifundazwe awelela ku-ANC, lokhu okwanikeza i-ANC iningi lamalunga esifundazweni (kwiprovinsi). I-ANC yakhetha u-Ebrahim Rasool njengoNdunankulu; ngonyaka ka-2008 isikhundla sakhe sathathwa nguLynne Brown. Umholi we-ANC esifundazweni kwakunguMcebisi Skwatsha . Iqembu eliphikisano eNtshonalanga Kapa ngemuva kokhetho lwango-2004 kwaba yiDemocratic Alliance (DA), eyathola amavoti angama-27% okhethweni lwesifundazwe. Idolobhakazi laseCape Town, okungumasipala onabantu abaningi esifundazweni, wawubuswa ngamaqembu ngokuhlanganyela ayeholwa yi-DA ngemuva kokhetho lomasipala lwango-2006 .